เรื่องร้องเรียน: ถนนลงมาจากสะพานกรุงธนผ่านหน้า สำนักงานตรวจสอบภายในทหารบก จนไปถีงแยกซังฮี้ มุ่งหน้ามหาลัยราชภัฏสวนสุนันทา-สวนดุสิต ถนน 1 เลนส์ถูกปิดไม่ให้ใช้งานตั้งแต่5.00-8.00 ซึ่งส่มารถช่วยระบายรถติดได้จำนวนมากใน3ชม.ไม่ต่ำกว่า1000คัน และที่สำคัญทำให้รถเมล์ไม่สามารถตรงลงมาส่ง นักเรียน นิสิตนักกศึกษาจำนวนมาก ต้องลงเดินหลังจากรถเลี้ยวไปจอดถนนขาวซึ่งไกลออกไปอีก และเป็นอันตรายในการข้ามถนน ที่ไม่มีสะพานลอย จึงขอเรียนผู้ว่ากรุงเทพมหานคร ได้เร่งประสานงานกับผู้กำกับการสถานีตำรวจนครบาลสามเสนแก้ไขอย่างเร่งด่วน ส่งผ่านระบบฟองดูว์ก็ตอบแบบกำปั้นทุบดินว่ามีการแจ้งการก่อสร้างรถไฟฟ้า จึงอยากถามว่าบนถนน 1 เลนส์ปล่อยว่างไม่ได้ทำอะไรเลย และการจราจรช่วงเช้าควรจะบริการให้รถที่ติดสะสมได้ละบายออกมากว่าคิดว่าเคยกำหนดเป็นช่องรถประจำทาง คนกำหนดคือเจ้าหน้าที่ หากวิถีเปลี่ยนไปก็ควรกำหนดใหม่เพื่อความสะดวกไม่ใช่บอกว่าประชาชนจำนวนมากฝ่าฝืนแล้วมากั้นขวางให้จราจรติดขัดหนักมากขึ้น ควรจะบูรณาการณ์ใหม่เปลี่ยนความคิดเดิมๆใหม่ "ปิดในเวลาเร่งด่วนแต่กลับเปิดใช้ในเวลาที่ไม่เร่งด่วน " เหมาะสมกับการบริหารการจราจรหรือไม่
การดำเนินการของเจ้าหน้าที่: ขออภัยในความไม่สะดวกด้วยค่ะ ขออนุญาตเรียนแจ้งว่าทางสำนักงานเขตดุสิตร่วมกับสถานีตำรวจท้องที่มีการแก้ปัญหาตลอดเวลา และได้รับฟังผู้แทนหน่วยงาน/ตัวแทนประชาชนในการแก้ปัญหาแล้วค่ะ  โดยในการประชุมภาคีเครือข่ายจัดการจราจรบนถนนสามเสนและถนนราชวิถี (ครั้งที่ 2) เมื่อวันที่ 15 สิงหาคม 2566 เวลา 13.30 น. พ.ต.อ.นิพนธ์ นิธิการุณย์เลิศ ผกก.สน.สามเสน เป็นประธานในการประชุมแนวทางจัดการจราจรถนนสามเสน อันเนื่องจากการก่อสร้างรถไฟฟ้าสายสีม่วงช่วงถนนสามเสน-ถนนราชวิถี โดยมีภาคีเครือข่าย จากสำนักการจราจรและขนส่ง กทม., ขสมก., หัวหน้าส่วนราชการในพื้นที่ และสถานีตำรวจนครบาลพื้นที่ติดต่อร่วมกันหารือแนวทางจัดการจราจร ณ ห้องประชุมศาลาชื่นอารมณ์ ม.สวนดุสิต แขวงดุสิต เขตดุสิต กรุงเทพมหานคร  ทั้งนี้ขอขอบคุณที่ท่านร่วมเป็นส่วนหนึ่งที่ทำให้เขตดุสิตน่าอยู่ยิ่งขึ้นนะคะ ^^
ความเห็นของผู้แจ้ง: การตอบก็ยังไม่มีระบุการแก้ไขปัญหาอย่างตรงจุดแค่แจ้งว่าประชุมแล้ว
พื้นที่: แขวงวชิรพยาบาล เขตดุสิต กรุงเทพมหานคร